கேள்வி: சைப்பிரசு சுண்டெலி - வகைப்பாட்டியல் பற்றி தகவல் சொல்.
பதில்: 2004ஆம் ஆண்டில் துர்காம் பல்கலைக்கழகத்தின் ஆராய்ச்சியாளர் தாமஸ் குச்சி இந்த சுண்டெலியினைத் தனிச் சிற்றினமாக அங்கீகரித்தார். இதனை முறையாக 2006,12 அக்டோபர் நாளிட்ட ''சூடாக்சா'' ஆய்விதழ் வெளியிட்டது.Thomas Wagner (October 13, 2006). சைப்பிரசு சுண்டெலி மற்ற ஐரோப்பியச் சுண்டெலிகளிடமிருந்து வேறுபடுத்தும் பண்புகளைக் கொண்டுள்ளது. இவை பெரிய செவி, கண் (உடல் உறுப்பு) மற்றும் பல் ஆகும். டி. என். ஏ. சோதனைகள் இதனைத் தனித்துவமான சிற்றினம் என உறுதிப்படுத்தியது. இதன் தாயகம் சைப்பிரசு. "மத்தியதரைக்கடல் தீவுகளின் மற்ற அனைத்து உள்ளூர் பாலூட்டிகளும் மனிதனின் வருகையைத் தொடர்ந்து இறந்துவிட்டன. இந்த அழிவில் இரண்டு வகையான மூஞ்சூறு தப்பின. சைப்பிரசு சுண்டெலி மட்டுமே இன்னும் உயிருடன் இருக்கும் ஒரே ஒரு கொறித்துண்ணியாகும். மேலும் இது வாழும் தொல்லுயிர் எச்சம் கருதப்படலாம்" என்று குச்சி தெரிவிக்கின்றார். கிரேக்கத் தொன்மவியல் கருத்தின்படி சைப்பிரசு அப்ரோடிட் பிறப்பிடமாக இருப்பதால், முதலில், குச்சி இதை ''மசு அப்ரோடைட்'' என்று அழைக்க விரும்பினார்.